500 
Den 6te Marts 1873 indlagdes paa Sygehuset for Kjø¬ 
benhavns Amt en 63aarig Landarheider, som i 4 Aar havde 
lidt af en stadig sig forværrende haardnakket Forstoppelse 
med jevnlige Anfald af fuldstændig Standsning af Udtøm¬ 
melserne. Et saadant Anfald var begyndt 4 Uger før Ind¬ 
læggelsen, uden at det var lykkedes for den behandlende 
Læge atter at bringe Aabningen i Orden, saa at Underlivet 
efterhaanden havde opnaaet en ganske overordentlig Ud¬ 
spænding. Der anvendtes Laxantia (navnlig Infusum Sennæ 
compos.) og rigelige Clysmata, men kun med yderst ringe 
Nytte; kun af og til afgik et Par Spiseskefulde tynde Fæces 
eller en enkelt Flatus. Der diagnosticeredes en Striktur 
etsteds i Tyktarmen, rimeligvis af kankrøs Natur, og, for 
om muligt at bestemme Sygdommens Sæde, foretoges der 
den 9de Marts Exploratio rectalis med hele Haanden (efter 
Simon), men uden at der naaedes nogen Striktur; denne 
Undersøgelse efterlod fuldstændig Inkontinens, som ved¬ 
varede i flere Uger og i den nærmeste Tid umuliggjorde 
Anvendelse af Clysmata. 1 de paafølgende Dage nødven¬ 
diggjorde Underlivets store Udspænding hyppige Punkturer 
af de stærkest udspilede Tarmslynger (sandsynligvis Colou 
transversum, Colon descendens eller S Romanum). Imid¬ 
lertid syntes Ophobningen af Fækalmasser at tage saa meget 
til, at Patientens Tilstand blev ulidelig, og at man maatte 
frygte for Ruptur eller Dannelsen af Ulcerationer i Slim¬ 
hinden, og da Indbringelsen af en lang Analsonde hverken 
medførte Udtømmelse af Luft eller Exkrementer, bestemte 
man sig til at foretage Enterotomi, der udførtes den 26de 
Marts. Med Hensyn til Spørgsmaalet, om man skulde 
operere i høire eller venstre Side, talte den øiensynlig til¬ 
stede værende stærke Opfyldning af Colon descendens med 
luftformigt og andet Indhold for at vælge venstre Side; men 
Analsondens resultatløse Indbringelse og Analexplorationens 
negative Resultat tilskyndede til at vælge høire Side, da 
man derved havde størst Vished for, ikke at komme ind paa 
et Punkt af Tarmen, der laa nedenfor Strikturstedet; den 
